Falkefamilien

se inndeling

Falkefamilien (Falconidae) er en familie med små til mellomstore predatorer i ordenen falkefugler (Falconiformes). Den inkluderer 65 arter og består av falker, falkonetter og karakaraer. Artene blir inndelt i to eller tre underfamilier. Om familien deles in i to blir den ene underfamilien gjerne delt opp i to tribus.

På IUCNs rødliste regnes to arter som sterkt truet av utryddelse, fem arter som sårbare, åtte arter som nær truet, mens 49 arter regnes som livskraftige. To av artene er utryddet etter år 1600, hvorav én i nyere tid; Caracara lutosa ble sist registrert i 1903, og Falco duboisi er egentlig bare kjent fra fossile beviser, mens det eneste historiske beviset for denne lille falken stammer fra emerillon-folket (Fransk Guyana) og daterer seg til 1671–1672.

Seks arter frekventerer i Norge; jaktfalk, vandrefalk, dvergfalk, tårnfalk, lerkefalk og aftenfalk. I tillegg er en rødfalk funnet død ombord et fiskefartøy utenfor Svalbard. Vandrefalken regnes av mange som verdens hurtigste dyr, da den under stup kan komme opp i hastigheter på omkring . De artene som finnes i Norge er trekkfugler og har vært fredet her siden 1971. 

 Taksonomi 
Fuchs et al. (2015) fant ut at krongruppen i Falconidae daterer seg til oligocen, noe som er svært interessant med tanke på at krongruppene til søstergruppene, papegøyefugler (Psittaciformes) og spurvefugler (Passeriformes), er mye eldre.

Om falkefamilien er korrekt plassert som søster til papegøyer og spurvefugler, må altså familien ha oppstått i tidlig eocen eller (mer sannsynlig) under paleocen (altså for omkring  millioner år siden). Men det er alt slått fast at alle nålevende falkearter stammer fra én og samme linje, som oppsto under oligocen (og er omkring 30 millioner år gammel), så alle linjer fra de tidligste  millionene med år må altså ha dødd ut. Interessant nok er det også at ordenen med falkefugler (Falconiformes) har svært sparsomt med fossile beviser.

Det eldste beviset man har funnet (1995) er ganske nylig blitt beskrevet (publisert i Journal of Ornithology i januar 2016) og stammer fra tiden før den første splittelsen i Falconidae begynte, for omkring 34,8 millioner år siden. Fossilet har fått det vitenskapelige navnet Antarctoboenus carlinii og er trolig omkring  gammelt. Funnet stammer fra La Meseta-formasjonen på Seymourøya i Weddellhavet (Antarktis), cirka  øst for Trinityhalvøya. Øya har vulkansk opphav og et areal på cirka . Den nye beskrivelsen av A. carlinii støtter en eldre hypotese om at det meste av den evolusjonære utviklingen skjedde i Sør-Amerika og at Falconinae oppsto fra primitive neotropiske former eller i Australasia.

 Beskrivelse 
miniatyr|Tomialtann (2) hos jaktfalk (Falco rusticolus)
Artene i falkefamilien skiller seg fra andre raptorer ved at de stort sett dreper byttet med nebbet i stedet for klørne. Til dette har fuglene en såkalt «falketann» på nebbet, et skarpt framspring på hver side overnebbet som passer inn i tilsvarende innbuktninger i undernebbet. Neseborene er dessuten sirkelrunde og har en frittstående tapp i midten, i motsetning til andre rovfugler som har mer eller mindre ovale nesebor. Noen falker fanger byttet i flukt, andre på bakken, men karakaraene er i hovedsak er åtseletere. Enkelte kan også spe på kostholdet med larver fra bier og veps.

Artene i falkefamilien er fra små til mellomstore i størrelsen (14–65 cm) og har relativt små og lette kropper, men stor styrke i forhold til størrelsen. Minst av artene er svartflankefalkonett (Microhierax fringillarius) og hvitpannefalkonett (M. latifrons), som begge har et vingespenn på omkring  og ei vekt som kan bli så lav som . Størst er jaktfalk (Falco rusticolus) som gjerne måler  og har et vingespenn på  og ei vekt på  g for hanner og  for hunner. Generelt kan man hevde at de minste artene gjerne lever nærmere Ekvator enn de større artene.

Med unntak av karakaraene, har falker gjerne svært kort hals og et relativt butt ansikt, noe som gir fuglene er kompakt uttrykk. Karakaraene har lengre ansikt og større nebb enn andre falker, som gjerne har et kort, krummet nebb. Fjærdrakten er gjerne brun til nøttebrun, grå, sort eller hvit (og kombinasjoner), og typisk spettet på undersiden, som gjerne er lys. Tropiske arter er gjerne mer fargesterke og kontrastfulle.

 Utbredelse og habitat 
Artene i falkefamilien er globalt utbredt, med unntak av i Antarktis og i områder med evig is og polarklima. Størst utbredelse har artene i slekten Falco, som er den eneste virkelig globale slekten.

Falkefuglene habiterer alt fra iskald tundra og snøkledde fjell til glovarm ørken og fuktig tropisk regnskog, og selvsagt alt imellom disse ytterpunktene. Størst biologisk mangfold viser artene under tropisk forhold, mens kun to arter hekker på den arktiske tundraen. Det er dessuten større mangfold i lavlandet enn oppe i høyden.

 Atferd 
Arter som lever på lave breddegrader, som karakaraene, falkonettene og skogfalkene er gjerne enten standfugler eller kortmigrerende fugler som følger tilgangen på mat, mens arter som lever på høyere breddegrader ofte er helt eller delvis trekkfugler.

Falkefuglene dreper stort sett levende byttedyr med nebbet. Noen arter fanger byttet i fri flukt, andre på bakken. Noen stjeler byttet fra andre fugler, også artsfrender. Selv om mange ser på falkene som hurtigflygende attakkerende rovfugler, så stemmer altså ikke alltid dette. Mange av karakaraene er oftere å finne spankulerende på bakken, der de både plyndrer andre og leter etter tilfeldig mat. Latterfalken (Herpetotheres cachinnans) har spesialisert seg på å fange slanger, både i trærne og på bakken. Noen arter er også regulære og svært dyktige kleptoparasitter, som nordkarakaraen (Caracara plancus) og aplomadofalken (Falco femoralis).

Artene i falkefamilien bygger ikke reir selv, men overtar heller gamle reir eller hule trær etter andre rovfugler, eller de legger eggene direkte på ei fjellhylle.

 Inndeling 
Inndelingen følger i hovedsak Fuchs et al. (2015), men med oppdaterte revisjoner av HBW Alive (2018) og Birds of the World/Clementslista (2022). Det hersker ikke full konsensus om inndelingen av familien. Norske artsnavn følger Norsk navnekomité for fugl og er i hovedsak i henhold til Syvertsen et al. (2020).
 Fuchs et al. (2015)  HBW Alive (2018)  Birds of the World (2022) 

 Falconidae, falkefamilien
 Herpetotherinae, latterfalk og skogfalker
 Herpetotheres
 H. cachinnans, latterfalk
 Micrastur, skogfalker
 M. buckleyi, loretoskogfalk
 M. mirandollei, gråryggskogfalk
 M. semitorquatus, halsbåndskogfalk
 M. gilvicollis, hvitøyeskogfalk (se note(2))
 M. ruficollis, haukskogfalk
 M. mintoni, panskogfalk
 Polyborinae (Caracarinae), karakaraer
 Spiziapteryx
 S. circumcincta, parakittfalk
 Caracara, gribbkarakaraer
 C. plancus, gribbkarakara
 C. cheriway, nordkarakara
 Daptrius, (se note(2))
 D. americanus, rødstrupekarakara 
 D. chimango, brunkarakara
 D. ater, svartkarakara
 D. chimachima, kremkarakara 
 D. australis, brungumpkarakara
 D. carunculatus, paramokarakara
 D. megalopterus, fjellkarakara
 D. albogularis, hvitbrystkarakara
 Falconinae, falker og falkonetter
 Polihieracini, falkonetter
 Microhierax 
 M. erythrogenys, filippinerfalkonett
 M. fringillarius, svartflankefalkonett
 M. latifrons, hvitpannefalkonett
 M. caerulescens, halsbåndfalkonett
 M. melanoleucos, sløyfefalkonett
 Polihierax
 P. semitorquatus, afrikapygméfalk
 Falconini, egentlige falker
 Neohierax
 N. insignis, orientpygméfalk
 Falco, langvingefalker
 F. zoniventris, gråstripefalk
 F. naumanni, rødfalk
 F. alopex, revefalk
 F. rupicoloides, slettefalk
 F. ruficollis, (rødnakkefalk)
 F. tinnunculus, tårnfalk
 F. moluccensis, indonesiafalk
 F. cenchroides, australfalk
 F. araeus, seychellfalk
 F. newtoni, madagaskarfalk
 F. punctatus, mauritiusfalk
 F. sparverius, spurvefalk
 F. aesalon, (ikke navngitt, eurasisk dvergfalk)
 F. columbarius, dvergfalk
 F. dickinsoni, hvitgumpfalk
 F. ardosiaceus, skiferfalk
 F. vespertinus, aftenfalk
 F. amurensis, amurfalk
 F. berigora, brunfalk
 F. novaeseelandiae, maorifalk
 F. femoralis, aplomadofalk
 F. deiroleucus, langtåfalk
 F. rufigularis, flaggermusfalk
 F. longipennis, eukalyptusfalk
 F. severus, libellefalk
 F. concolor, sotfalk
 F. eleonorae, eleonorafalk
 F. subbuteo, lerkefalk
 F. cuvierii, termittfalk
 F. chicquera, rødhodefalk
 F. mexicanus, præriefalk
 F. hypoleucos, sølvfalk
 F. peregrinus, vandrefalk
 F. pelegrinoides, berberfalk
 F. fasciinucha, svalefalk
 F. biarmicus, slagfalk
 F. subniger, svartfalk
 F. jugger, rajafalk
 F. rusticolus, jaktfalk
 F. cherrug, tartarfalk Falconidae, falkefamilien
 Herpetotherinae, latterfalk og skogfalker
 Herpetotheres
 H. cachinnans, latterfalk
 Micrastur, skogfalker
 M. ruficollis, haukskogfalk
 M. plumbeus, blyskogfalk
 M. gilvicollis, hvitøyeskogfalk
 M. mintoni, panskogfalk
 M. mirandollei, gråryggskogfalk
 M. semitorquatus, halsbåndskogfalk
 M. buckleyi, loretoskogfalk
 Falconinae, karakaraer, falkonetter og falker
 Polyborini, karakaraer
 Spiziapteryx
 S. circumcincta, parakittfalk
 Caracara, gribbkarakaraer
 C. cheriway, nordkarakara
 C. plancus, gribbkarakara
 Ibycter, 
 I. americanus, rødstrupekarakara 
 Phalcoboenus, 
 P. chimango, brunkarakara
 P. carunculatus, paramokarakara
 P. megalopterus, fjellkarakara
 P. albogularis, hvitbrystkarakara
 P. australis, brungumpkarakara
 Milvago, 
 M. chimachima, kremkarakara 
 Daptrius, 
 D. ater, svartkarakara
 Falconini, egentlige falker
 Microhierax, falkonetter
 M. caerulescens, halsbåndfalkonett
 M. fringillarius, svartflankefalkonett
 M. latifrons, hvitpannefalkonett
 M. erythrogenys, filippinerfalkonett
 M. melanoleucos, sløyfefalkonett
 Polihierax, pygméfalker
 P. semitorquatus, afrikapygméfalk
 P. insignis, orientpygméfalk
 Falco, langvingefalker
 F. naumanni, rødfalk
 F. tinnunculus, tårnfalk
 F. newtoni, madagaskarfalk
 F. punctatus, mauritiusfalk
 F. araeus, seychellfalk
 F. moluccensis, indonesiafalk
 F. cenchroides, australfalk
 F. sparverius, spurvefalk
 F. rupicoloides, slettefalk
 F. alopex, revefalk
 F. ardosiaceus, skiferfalk
 F. dickinsoni, hvitgumpfalk
 F. zoniventris, gråstripefalk
 F. chicquera, rødhodefalk
 F. vespertinus, aftenfalk
 F. amurensis, amurfalk
 F. eleonorae, eleonorafalk
 F. concolor, sotfalk
 F. columbarius, dvergfalk
 F. rufigularis, flaggermusfalk
 F. deiroleucus, langtåfalk
 F. femoralis, aplomadofalk
 F. subbuteo, lerkefalk
 F. cuvierii, termittfalk
 F. severus, libellefalk
 F. longipennis, eukalyptusfalk
 F. novaeseelandiae, maorifalk
 F. berigora, brunfalk
 F. hypoleucos, sølvfalk
 F. subniger, svartfalk
 F. biarmicus, slagfalk
 F. jugger, rajafalk
 F. cherrug, tartarfalk
 F. rusticolus, jaktfalk
 F. mexicanus, præriefalk
 F. peregrinus, vandrefalk
 F. fasciinucha, svalefalk Falconidae, falkefamilien
 Herpetotherinae, latterfalk og skogfalker
 Herpetotheres
 H. cachinnans, latterfalk
 Micrastur, skogfalker
 M. ruficollis, haukskogfalk
 M. plumbeus, blyskogfalk
 M. gilvicollis, hvitøyeskogfalk
 M. mintoni, panskogfalk
 M. mirandollei, gråryggskogfalk
 M. semitorquatus, halsbåndskogfalk
 M. buckleyi, loretoskogfalk
 Polyborinae, karakaraer
 Spiziapteryx, 
 S. circumcincta, parakittfalk
 Caracara, 
 †C. lutosa, guadalupekarakara (utdødd)
 C. plancus, nordkarakara
 Ibycter, 
 I. americanus, rødstrupekarakara 
 Daptrius, 
 D. chimachima, kremkarakara (tidligere Milvago)
 D. ater, svartkarakara
 D. chimango, brunkarakara (tidligere Phalcoboenus)
 D. carunculatus, paramokarakara (tidligere Phalcoboenus)
 D. megalopterus, fjellkarakara (tidligere Phalcoboenus)
 D. albogularis, hvitbrystkarakara (tidligere Phalcoboenus)
 D. australis, brungumpkarakara (tidligere Phalcoboenus)
 Falconinae, falkonetter og falker
 Polihierax, 
 P. semitorquatus, afrikapygméfalk
 Microhierax, falkonetter
 M. erythrogenys, filippinerfalkonett
 M. melanoleucos, sløyfefalkonett
 M. caerulescens, halsbåndfalkonett
 M. fringillarius, svartflankefalkonett
 M. latifrons, hvitpannefalkonett
 Neohierax, 
 N. insignis, orientpygméfalk (tidligere Polihierax)
 Falco, langvingefalker
 F. naumanni, rødfalk
 F. tinnunculus, tårnfalk
 F. rupicolus, klippefalk
 F. newtoni, madagaskarfalk
 F. punctatus, mauritiusfalk
 F. araeus, seychellfalk
 †F. duboisi, reunionfalk (utdødd)
 F. moluccensis, indonesiafalk
 F. cenchroides, australfalk
 F. rupicoloides, slettefalk
 F. sparverius, spurvefalk
 F. alopex, revefalk
 F. ardosiaceus, skiferfalk
 F. dickinsoni, hvitgumpfalk
 F. zoniventris, gråstripefalk
 F. chicquera, rødhodefalk
 F. vespertinus, aftenfalk
 F. amurensis, amurfalk
 F. eleonorae, eleonorafalk
 F. concolor, sotfalk
 F. columbarius, dvergfalk
 F. subbuteo, lerkefalk
 F. cuvierii, termittfalk
 F. severus, libellefalk
 F. longipennis, eukalyptusfalk
 F. novaeseelandiae, maorifalk
 F. berigora, brunfalk
 F. hypoleucos, sølvfalk
 F. subniger, svartfalk
 F. femoralis, aplomadofalk
 F. rufigularis, flaggermusfalk
 F. deiroleucus, langtåfalk
 F. biarmicus, slagfalk
 F. jugger, rajafalk
 F. cherrug, tartarfalk
 F. rusticolus, jaktfalk
 F. peregrinus, vandrefalk
 F. mexicanus, præriefalk
 F. fasciinucha, svalefalk
 Note 
(1) Orientpygméfalken (P. insignis) er kanskje ikke så nært beslektet med afrikapygméfalken (P. semitorquatus) som tidligere antatt. Fuchs et al. (2015) hevder at den trolig må regnes som en monotypisk art i slekten Neohierax og har plassert slekten som basal sammen med Falco i tribuset Falconini. Han hevder at disse linjene (Neohierax og den som siden første fram til Falco) trolig splittet lag for omkring  millioner år siden. Falco er imidlertid av yngre dato, og artene i denne slekten har trolig en felles stamfar som levde for omkring  millioner år siden. Hva som er rett er uavklart, men siden en slik plassering fortsatt mangler allmenn aksept, plasseres arten her i henhold til HBW Alive i slekten Polihierax. Plasseringen vises imidlertid også som Fuchs hevder, som basal i tribuset Falconini, men i parentes.

(2) Mange av karakaraene er svært nært beslektet. Fuchs et al. (2015) mener derfor at artene i de tre slektene Ibycter, Milvago og Phalcoboenus kan overføres til slekten Daptrius. Forslaget mangler imidlertid støtte foreløpig, men er vist her under ny inndeling i treet over. Dette forslaget innebærer dessuten to nye arter, arter som tidligere ble regnet som underarter. Dessuten er en art (Micrastur plumbeus) nedgradert til underart (M. gilvicollis plumbeus).

 Referanser 
Marcos Cenizo, Jorge I. Noriega and Marcelo A. Reguero (10/09/2015). A stem falconid bird from the Lower Eocene of Antarctica and the early southern radiation of the Falcons. J Ornithol (2016) 157: 885. . DOI 10.1007/s10336-015-1316-0.

Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, and C. L. Wood. 2022. The eBird/Clements checklist of Birds of the World: v2022. Downloaded from https://www.birds.cornell.edu/clementschecklist/download/

Fuchs, J., J.A. Johnson, and D.P. Mindell (2015), Rapid diversification of falcons (Aves: Falconidae) due to expansion of open habitats in the Late Miocene, Mol. Phylogenet. Evol. 82, 166-182. doi:10.1016/j.ympev.2014.08.010

HBW Alive (2018). Reunion Kestrel (Falco duboisi). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/1414148 on 14 January 2018).

Howell, T.R. & Cade, T.J. (1954) The birds of Guadalupe Island in 1953. Condor 56(5): 283–294.

Olson SL (1976) The afﬁnities of the falconid genus Spiziapteryx. Auk 93:633–636 

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Tambussi CP, Noriega JI, Santillana S, Marenssi S (1995). Falconid bird from the Middle Eocene La Meseta Formation, Seymour Island. West Antarctica. J Vert Paleontol 15:55A

White, C.M., Olsen, P.D. & Kiff, L.F. (2016). Falcons, Caracaras (Falconidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

White, C.M., Olsen, P.D. & Kiff, L.F. (2018). Falcons, Caracaras (Falconidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52215 on 13 January 2018).

 Eksterne lenker 


 Falker
Kategori:Dyr formelt beskrevet av William Elford Leach
Kategori:Fugler formelt beskrevet i 1820